Maksim Medvedev

Maksim Borisoviç Medvedev (; ) — Azərbaycan futbolçusu, Azərbaycan Milli komandasının və "Qarabağ" futbol klubunun keçmiş müdafiəçisi.

 Həyatı 
Maksim Medvedev 1989-cu ildə Bakı şəhərində anadan olub. Milliyətcə rusdur. Kiçik yaşlarından futbol ilə məşğul olmağa başlayan Maksim 2004-cü ildən 2006-cı ilə kimi "Qarabağ"ın əvəzedici heyətində çıxış edib. Daha sonra Qarabağın əsas heyətinə düşərək möhkəmlənən Maksim tezliklə U-17 Azərbaycan millisinə, daha sonra U-21 millisinə çağrılıb. 2009-cu ildə Azərbaycan millisinin əsas heyətinə çağrılan Maksim ümumilikdə millinin heyətində 81 dəfə forma geyinib.

 Futbolçu karyerası 

 Qarabağ 
Maksim karyerasına Qarabağda başlayıb. O, Ağdam təmsilçisinin heyətində ən çox oyun keçirən futbolçu adına yiyələnib. 2018–2019 mövsümündə Azərbaycan Premyer Liqasının XX turunun "Zirə" ilə evdə keçirilən matçı (0:0) Medvedevin "Qarabağ"ın heyətində, ümumilikdə, 395-ci oyunu olub. 2006/2007 mövsümündə debüt etdiyi komandada indiyədək 12 qol vuran təcrübəli oyunçu Müşfiq Hüseynovun rekordunu yeniləyib. Maksim Medvedev cari mövsümün gedişində "Qarabağ"ın heyətində Azərbaycan çempionatlarında ən çox oyun keçirən futbolçu ünvanına yiyələnib. O, 268 çempionat matçına çıxan Aslan Kərimovun rekordunu yeniləyib.

2 iyun 2024-cü ildə keçirilən Azərbaycan Kubokunun finalında (Qarabağ FK-Zirə FK) futbolçu karyerasını bitirdiyini açıqladı.

 Məşqçi karyerası 
Futbolçu karyerasını başa vuran Maksim Medvedev məşqçiliyə başlayıb. Medvedev 2024-cü ilin iyul ayında "Qarabağ"ın U-14 komandasına köməkçi məşqçi təyin edilib.

 Uğurları 

 Klub 
 Qarabağ
 Azərbaycan Kuboku
 Qalib (5): 2008–09, 2014–15, 2015–16, 2016–17, 2021–22
 Azərbaycan Premyer Liqası
 Qızıl (10): 2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022–23, 2023–24
 Gümüş (2): 2012–13, 2020–21
 Bürünc (2): 2009–10, 2010–11

 Şəxsi 
 "Qarabağ" futbol klubu "İlin ən yaxşısı" mükafatı: 2008

 İstinadlar 

 Xarici keçidlər 
 Maksim Medvedev — Qarabagh.com 
 Maksim Medvedev — National-Football-Teams.com

Kateqoriya:Azərbaycan futbolçuları
Kateqoriya:Qarabağ FK oyunçuları
Kateqoriya:Azərbaycan milli futbol komandasının oyunçuları
Kateqoriya:Bakıda doğulanlar
Kateqoriya:Rusəsilli azərbaycanlılar
Kateqoriya:Azərbaycanın kişi futbolçuları
Kateqoriya:Azərbaycan futbol məşqçiləri
Kateqoriya:Azərbaycan U-21 milli futbol komandasının oyunçuları
Kateqoriya:Azərbaycan Premyer Liqası oyunçuları
Kateqoriya:Azərbaycan milli gənclər futbol komandasının oyunçuları